Som du ser av rådene ovenfor, benytter vloggere et bredt spekter av kameraer tilpasset deres egne behov.
Mange vloggere foretrekker speilløse modeller, på grunn av deres kombinasjon av bildekvalitet, ytelse og fleksibilitet. De beste speilfrie vlogg-kameraene har sensorer med høy oppløsning og innebygget bildestabilisering, som gir jevnere opptak, samt muligheten til å bytte objektiver som passer til ulike omstendigheter – og alt dette i temmelig bærbare løsninger. Speilløse modeller er også mer tilbøyelige til å ha flere porter til eksternt tilbehør som mikrofoner, hodetelefoner og blits.
Noen bloggere prioriterer bærbarheten enda sterkere. Svært små kameraer som Insta360 Go 2 gir deg kjapp og enkel tilgang til improviserte opptak på bekostning av den kreative kontrollen. Kompaktkameraer som Sony ZV-1 kan representere et godt kompromiss for mange vloggere, med solid bildekvalitet og manuell kontroll, mens lommeformatet likevel er opprettholdt.
Andre vloggere velger kameraer knyttet til konkrete opptaksbehov. Robuste modeller som GoPro Hero 10 Black tilbyr for eksempel avanserte oppkoblingsmnuligheter og muligheter for direktestrømming, samt massevis av kreative modi. Dette får du i en hardfør innpakning som gjør det enkelt å gjøre opptak under krevende værforhold.
Vloggere som strømmer sittende vil heller verdsette et førsteklasses webkamera som Razer Kiyo Pro, som fyller en unik nisje. Men vil du ha et verktøy som er dedikert opptak når man går og snakker, er for eksempel DJI Pocket 2 en velegnet løsning.